2019. gada 18. jūnijā Noteikumi Nr. 265

Rīgā (prot. Nr. 29 37. §)

**Grozījumi Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai"**

Izdoti saskaņā ar

Attīstības finanšu institūcijas likuma

12. panta ceturto daļu

Izdarīt Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai" (Latvijas Vēstnesis, 2009, 154. nr.; 2010, 162. nr.; 2012, 49. nr.; 2013, 246. nr.; 2014, 149., 255. nr.; 2015, 202. nr.; 2016, 92. nr.; 2017, 201. nr.) šādus grozījumus:

1. Svītrot norādē, uz kāda likuma pamata noteikumi izdoti, vārdus un skaitļus "Ministru kabineta iekārtas likuma 31. panta pirmās daļas 3. punktu un".

2. Svītrot 1. punktā vārdus "un tādu lauksaimniecības un mežsaimniecības pakalpojumu kooperatīvo sabiedrību attīstību, kuras atbilst normatīvajos aktos noteiktajiem atbilstības kritērijiem".

3. Aizstāt 2. punktā vārdus "valsts akciju sabiedrība "Latvijas attīstības finanšu institūcija Altum"" ar vārdiem "akciju sabiedrība "Attīstības finanšu institūcija Altum"".

4. Izteikt 5. punktu šādā redakcijā:

"5. Kopējais aizdevumu apmērs ir 202 047 797,11 *euro*. Papildus sabiedrībai "Altum" ir pieejams finansējums:

5.1.  5 000 000 *euro* apmērā garantiju un procentu likmju subsīdijas fonda izveidei. Finansējuma avots ir Eiropas Savienības fondu 2004.–2006. gada plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" atmaksu publiskā finansējuma daļa 2 500 000 *euro* apmērā un Eiropas Savienības fondu 2007.–2013. gada plānošanas perioda darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" atmaksu publiskā finansējuma daļa 2 500 000 *euro* apmērā;

5.2.  1 772 360,80 *euro* šo noteikumu III1 nodaļā minēto aizdevumu pirmo zaudējumu segšanai. Finansējuma avots ir Eiropas Savienības fondu 2007.–2013. gada plānošanas perioda darbības programmas "Uzņēmējdarbības un inovācijas" 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros neizmantotā publiskā finansējuma daļa 581 642,18 *euro* apmērā un Eiropas Savienības fondu 2007.–2013. gada plānošanas perioda darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros neizmantotā publiskā finansējuma daļa 1 190 718,62 *euro* apmērā."

5. Aizstāt 5.3 punktā skaitli "20 000 000" ar skaitli "55 000 000".

6. Svītrot 7.1. apakšpunktā vārdus "lauksaimniecības pakalpojumu".

7. Svītrot 7.3. un 7.4. apakšpunktā vārdus "(komersanti, zemnieku vai zvejnieku saimniecības, individuālie uzņēmumi)".

8. Svītrot 8.1, 8.2 un 9. punktu.

9. Izteikt 10.2. un 10.3. apakšpunktu šādā redakcijā:

"10.2. tam, iesniedzot pieteikumu šo noteikumu [14.](https://likumi.lv/doc.php?id=198282#p14), [15.](https://likumi.lv/doc.php?id=198282#p15), [15.1](https://likumi.lv/doc.php?id=198282#p15.1), [21., 22., 22.1, 30.2, 30.10 vai 30.11 punktā](https://likumi.lv/doc.php?id=198282#p21) minētajam aizdevumam, ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

10.3. tas, iesniedzot pieteikumu šo noteikumu 22. punktā minētajam aizdevumam, atbilst grūtībās nonākuša saimnieciskās darbības veicēja statusam saskaņā ar Komisijas regulas Nr. 702/2014 2. panta 14. punkta "a", "b" vai "d" apakšpunktu;".

10. Papildināt noteikumus ar 10.5. apakšpunktu šādā redakcijā:

"10.5. tas ir šo noteikumu 7.5. apakšpunktā minētais saimnieciskās darbības veicējs un, iesniedzot pieteikumu šo noteikumu 30.2 punktā minētajam aizdevumam, tā kredītreitings ir zemāks par "B-"."

11. Izteikt 11. punktu šādā redakcijā:

"11. Atbalstu šo noteikumu ietvaros nesniedz šādām saimnieciskās darbības veicēju darbībām un nozarēm:

11.1. ieroču un munīcijas tirdzniecībai (NACE 2. red. grupā 47.78 "Citur neklasificēta jaunu preču mazumtirdzniecība specializētajos veikalos" iekļautā ieroču un munīcijas mazumtirdzniecība un grupa 46.90 "Nespecializētā vairumtirdzniecība");

11.2. tabakas izstrādājumu ražošanai un tirdzniecībai (NACE 2. red. 12. nodaļa "Tabakas izstrādājumu ražošana", grupa 46.35 "Tabakas izstrādājumu vairumtirdzniecība" un grupa 47.26 "Tabakas izstrādājumu mazumtirdzniecība specializētajos veikalos");

11.3. azartspēlēm un derībām (NACE 2. red. 92. nodaļa "Azartspēles un derības");

11.4. finanšu un apdrošināšanas darbībai (NACE 2. red. K sadaļa "Finanšu un apdrošināšanas darbības");

11.5. operācijām ar nekustamo īpašumu (NACE 2. red. L sadaļa "Operācijas ar nekustamo īpašumu" (turpmāk – L sadaļa)), izņemot aizdevumus darbību veikšanai L sadaļas:

11.5.1. grupā 68.32 "Nekustamā īpašuma pārvaldīšana par atlīdzību vai uz līguma pamata";

11.5.2. grupā 68.20 "Sava vai nomāta nekustamā īpašuma izīrēšana un pārvaldīšana", ja paredzēta industriālā nekustamā īpašuma attīstīšana vai nekustamā īpašuma attīstīšana, lai to nodotu viesu izmitināšanas un apkalpošanas operatoram;

11.6. alkohola tirdzniecībai (NACE 2. red. grupa 46.34 "Dzērienu vairumtirdzniecība" un grupa 47.25 "Alkoholisko un citu dzērienu mazumtirdzniecība specializētajos veikalos");

11.7. kravas autotransporta iegādei saimnieciskās darbības veicējiem, kas darbojas transporta nozarē (NACE 2. red. H sadaļa "Transports un uzglabāšana")."

12. Svītrot 12. punktu.

13. Izteikt 12.1 punktu šādā redakcijā:

"12.1 Šo noteikumu 11.4. un 11.5. apakšpunktā minētie nozaru ierobežojumi neattiecas uz šo noteikumu III1 nodaļā minētajiem aizdevumiem energoefektivitātes pasākumu īstenošanai."

14. Papildināt I nodaļu ar 12.2 punktu šādā redakcijā:

"12.2 Viena mēneša laikā pēc aizdevuma piešķiršanas sabiedrība "Altum" savā tīmekļvietnē ievieto informāciju par aizdevuma saņēmēju, aizdevuma izlietojuma mērķi, aizdevuma summu un aizdevuma piešķiršanas datumu. Par aizdevumu, kas izsniegts saskaņā ar Komisijas regulu Nr. 702/2014, finanšu institūcija nodrošina informācijas publicēšanu atbilstoši Komisijas regulas Nr. 702/2014 9. panta 2. punkta "c" apakšpunktā un 4. punktā noteiktajām prasībām un Komisijas regulas Nr. 1388/2014 9. panta 2. punkta "c" apakšpunktā un 3. punktā noteiktajām prasībām."

15. Izteikt 16., 17., 18. un 18.1punktu šādā redakcijā:

"16. Lai saņemtu apgrozāmo līdzekļu aizdevumu, saimnieciskās darbības veicēji iesniedz sabiedrībā "Altum" aizdevuma pieteikumu, kurā ietverts biznesa projekta apraksts, kā arī cita sabiedrības "Altum" norādītā informācija.

17. Sabiedrība "Altum" pieņem lēmumu par apgrozāmo līdzekļu aizdevuma piešķiršanu, pamatojoties uz saimnieciskās darbības veicēja iesniegtajiem šo noteikumu 16. punktā minētajiem dokumentiem, finansējot tikai tādas darbības, kuras sabiedrība "Altum" ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu, nodrošinājuma pietiekamību un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot identificētos uzņēmējdarbības riskus un citus faktorus saimnieciskās darbības veicēja aizdevuma kvalitātes noteikšanai, tai skaitā nodrošinot pamatotas projekta līdzfinansējuma un nodrošinājuma koeficienta attiecības piemērošanu.

18. Apgrozāmo līdzekļu aizdevuma maksimālais apmērs vienam šo noteikumu 7.2. apakšpunktā minētajam saimnieciskās darbības veicējam ir 1 000 000 *euro*. Apgrozāmo līdzekļu aizdevuma termiņš – līdz pieciem gadiem. Atkārtotu apgrozāmo līdzekļu aizdevumu tā paša projekta ietvaros saimnieciskās darbības veicējs var saņemt ar nosacījumu, ka kārtējā apgrozāmo līdzekļu aizdevuma piešķiršanas brīdī piešķirtā apgrozāmo līdzekļu aizdevuma kopsumma nepārsniedz šajā punktā minēto aizdevuma maksimālo apmēru un sabiedrība "Altum" ir pieņēmusi lēmumu saskaņā ar šo noteikumu 17. punktu.

18.1 Apgrozāmo līdzekļu aizdevuma maksimālais apmērs vienam šo noteikumu 7.1., 7.3. un 7.4. apakšpunktā minētajam saimnieciskās darbības veicējam ir 285 000 *euro*. Apgrozāmo līdzekļu aizdevuma termiņš – līdz pieciem gadiem. Atkārtotu apgrozāmo līdzekļu aizdevumu tā paša projekta ietvaros saimnieciskās darbības veicējs var saņemt ar nosacījumu, ka kārtējā apgrozāmo līdzekļu aizdevuma piešķiršanas brīdī piešķirtā apgrozāmo līdzekļu aizdevuma kopsumma nepārsniedz šajā punktā minēto aizdevuma maksimālo apmēru un sabiedrība "Altum" ir pieņēmusi lēmumu saskaņā ar šo noteikumu 17. punktu."

16. Izteikt 19.2. apakšpunktu šādā redakcijā:

"19.2. šo noteikumu 7.3. apakšpunktā minētajiem saimnieciskās darbības veicējiem – Komisijas regulas Nr. 1408/2013 3. panta 3."a" punktā noteikto apjomu."

17. Svītrot 21.1 punktu.

18. Izteikt 23. punktu šādā redakcijā:

"23. Lai saņemtu investīciju aizdevumu, saimnieciskās darbības veicējs iesniedz sabiedrībā "Altum" aizdevuma pieteikumu, kurā ietverts biznesa projekta apraksts, kā arī cita sabiedrības "Altum" norādītā informācija."

19. Papildināt noteikumus ar 23.1 punktu šādā redakcijā:

"23.1 Šo noteikumu 7.3. un 7.4. apakšpunktā minētie saimnieciskās darbības veicēji sabiedrībā "Altum" iesniedz šo noteikumu 23. punktā minētos dokumentus, ievērojot Komisijas regulas Nr. 702/2014 6. panta 2. punktu un Komisijas regulas Nr. 1388/2014 6. panta 2. punktu."

20. Izteikt 24. punktu šādā redakcijā:

"24. Sabiedrība "Altum" pieņem lēmumu par investīciju aizdevuma piešķiršanu, pamatojoties uz saimnieciskās darbības veicēja iesniegtajiem šo noteikumu 23. punktā minētajiem dokumentiem, finansējot tikai tādas darbības, kuras sabiedrība "Altum" ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu, nodrošinājuma pietiekamību un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot identificētos uzņēmējdarbības riskus un citus faktorus saimnieciskās darbības veicēja aizdevuma kvalitātes noteikšanai, tai skaitā nodrošinot pamatotas projekta līdzfinansējuma un nodrošinājuma koeficienta attiecības piemērošanu."

21. Papildināt 27. punkta trešo teikumu aiz vārdiem "aizdevuma summu" ar vārdiem un skaitli "un sabiedrība "Altum" ir pieņēmusi lēmumu saskaņā ar šo noteikumu 24. punktu".

22. Svītrot 28.1 punktu.

23. Papildināt noteikumus ar 29.4. un 29.5. apakšpunktu šādā redakcijā:

"29.4. šo noteikumu 7.3. apakšpunktā minētajam saimnieciskās darbības veicējam atbalstu nepiešķir, ja uz to attiecas līdzekļu atgūšanas rīkojums atbilstoši Komisijas regulas Nr. 702/2014 1. panta 5. punktam;

29.5. šo noteikumu 7.4. apakšpunktā minētajam saimnieciskās darbības veicējam atbalstu nepiešķir, ja uz to attiecas līdzekļu atgūšanas rīkojums atbilstoši Komisijas regulas Nr. 1388/2014 1. panta 3. punkta "e" apakšpunktam."

24. Izteikt 30.2, 30.3, 30.4 un 30.5 punktu šādā redakcijā:

"30.2 Šo noteikumu 7.1., 7.2. un 7.5. apakšpunktā minētajiem saimnieciskās darbības veicējiem, tostarp energoefektivitātes pakalpojumu sniedzējiem, aizdevumus sniedz kā *de minimis* atbalstu saskaņā ar Komisijas regulu Nr. 1407/2013 un nepiešķir nozarēm un darbībām, kas noteiktas Komisijas regulas Nr. 1407/2013 1. pantā.

30.3 Lai saņemtu aizdevumu, saimnieciskās darbības veicējs, tostarp energoefektivitātes pasākumu sniedzējs, iesniedz aizdevuma pieteikumu, kurā ietverts biznesa projekta apraksts, kā arī cita sabiedrības "Altum" norādītā informācija.

30.4 Sabiedrība "Altum" pieņem lēmumu par energoefektivitātes paaugstināšanas aizdevuma piešķiršanu, pamatojoties uz saimnieciskās darbības veicēja iesniegtajiem šo noteikumu 30.3 punktā minētajiem dokumentiem, finansējot tikai tādas darbības, kuras sabiedrība "Altum" ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu, nodrošinājuma pietiekamību un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot identificētos uzņēmējdarbības riskus un citus faktorus saimnieciskās darbības veicēja aizdevuma kvalitātes noteikšanai, tai skaitā nodrošinot pamatotas projekta līdzfinansējuma un nodrošinājuma koeficienta attiecības piemērošanu.

30.5 Energoefektivitātes pakalpojumu sniedzēji energoefektivitātes pasākumu īstenošanai sabiedrībā "Altum" papildus šo noteikumu 30.3 punktā minētajiem dokumentiem iesniedz aprēķinus, kas pamato, ka aizdevuma atmaksa tiks veikta no energoefektivitātes pakalpojumu sniedzēju klientu maksājumiem, kas tiek veikti no ietaupītajiem finanšu resursiem, īstenojot energoefektivitātes pasākumus (ja attiecināms)."

25. Svītrot 30.6 punktu.

26. Izteikt 30.9 punktu šādā redakcijā:

"30.9 Piešķirot aizdevumu saimnieciskās darbības veicējam, tostarp energoefektivitātes pakalpojumu sniedzējam:

30.91. šo noteikumu 7.1., 7.2. un 7.5. apakšpunktā minētajiem saimnieciskās darbības veicējiem *de minimis* atbalsta kopējā summa viena vienota uzņēmuma līmenī nedrīkst pārsniegt Komisijas regulas Nr. 1407/2013 3. panta 2. punktā noteikto apmēru;

30.92. šo noteikumu 7.3. apakšpunktā minētajiem saimnieciskās darbības veicējiem atbalsta intensitāte nedrīkst pārsniegt Komisijas regulas Nr. 702/2014 14. panta 12. punktā noteiktos ierobežojumus;

30.93. šo noteikumu 7.4. apakšpunktā minētajiem saimnieciskās darbības veicējiem atbalsta intensitāte nedrīkst pārsniegt Komisijas regulas Nr. 1388/2014 17. panta "b" apakšpunktā, 19. panta "b" apakšpunktā, 23. panta "b" apakšpunktā, 27. panta "b" apakšpunktā, 31. panta "b" apakšpunktā vai 42. panta "b" apakšpunktā noteiktos ierobežojumus."

27. Papildināt III1 nodaļu ar 30.10 un 30.11 punktu šādā redakcijā:

"30.10 Šo noteikumu 7.3. apakšpunktā minētajiem saimnieciskās darbības veicējiem aizdevumus sniedz kā *de minimis* atbalstu saskaņā ar Komisijas regulu Nr. 1408/2013 un nepiešķir nozarēm, kas noteiktas Komisijas regulas Nr. 1408/2013 1. pantā.

30.11 Šo noteikumu 7.4. apakšpunktā minētajiem saimnieciskās darbības veicējiem aizdevumus sniedz kā *de minimis* atbalstu saskaņā ar Komisijas regulu Nr. 717/2014 un nepiešķir nozarēm, kas noteiktas Komisijas regulas Nr. 717/2014 1. pantā."

28. Izteikt 32. punktu šādā redakcijā:

"32. Lai saņemtu aizdevumu, kas minēts:

32.1. šo noteikumu II nodaļā, 21. punktā un III1 nodaļā, saimnieciskās darbības veicējs sabiedrībā "Altum" iesniedz informāciju par saimnieciskās darbības veicēja iepriekš saņemto *de minimis* atbalstu, ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un norāda ziņas par kārtējo fiskālo gadu un diviem iepriekšējiem fiskālajiem gadiem;

32.2. šo noteikumu 22.1. un 22.11. apakšpunktā, saimnieciskās darbības veicējs sabiedrībā "Altum" iesniedz informāciju par saimnieciskās darbības veicēja iepriekš saņemto atbalstu ieguldījumu projektiem, kā arī informāciju par iesniegtajiem pieteikumiem par atbalsta saņemšanu ieguldījumiem citu atbalsta programmu vai individuālo atbalsta projektu ietvaros, par kuriem atbildīgā institūcija vēl nav pieņēmusi lēmumu par atbalsta piešķiršanu vai atteikumu piešķirt atbalstu."

29. Izteikt 37.2 punktu šādā redakcijā:

"37.2 Sabiedrība "Altum" un saimnieciskās darbības veicējs informāciju par *de minimis* atbalstu, kas piešķirts saskaņā ar Komisijas regulu Nr. 1407/2013, Komisijas regulu Nr. 1408/2013 un Komisijas regulu Nr. 717/2014, glabā 10 gadus no atbalsta piešķiršanas dienas."

30. Papildināt V nodaļu ar 37.3 punktu šādā redakcijā:

"37.3 Sabiedrība "Altum" saimnieciskās darbības veicējam *de minimis* atbalstu piešķir, pieņemot lēmumu par aizdevuma vai garantiju piešķiršanu."

31. Izteikt 44. punktu šādā redakcijā:

"44. Ja šo noteikumu ietvaros saņemto atbalstu paredzēts apvienot ar reģionālo atbalstu ieguldījumiem, ko sniedz saskaņā ar Komisijas regulas Nr. 651/2014 14. pantu vai Eiropas Komisijas apstiprināto atbalsta programmu, vai individuālo atbalsta projektu, atbalsta saņēmējam projekta īstenošanā jāiegulda vismaz 25 % no projekta kopējām attiecināmajām izmaksām, izmantojot savus resursus vai ārējo finansējumu, kas nav saistīts ar jebkādu komercdarbības atbalstu, tai skaitā *de minimis* atbalstu."

32. Svītrot 46. punktu.

Ministru prezidents A. K. Kariņš

Ekonomikas ministrs R. Nemiro